open-index/open-wikipedia-markdown huggingface dataset:
האספה המחוקקת של דלהי

**האספה המחוקקת של דלהי**, הידועה גם כ**דלהי וידאן סבהה** (בהינדי: **दिल्ली विधान सभा**), היא האספה המחוקקת של טריטוריית הבירה הלאומית דלהי בהודו.

באספה חברים 70 חברים, הנבחרים ישירות ממחוזות בחירה. כהונתה של האספה נמשכת חמש שנים, אך היא יכולה להתפזר קודם לכן.

מקום האספה הוא בניין המזכירות הישנה, שהוא גם מקום מושבה של ממשלת דלהי.

## היסטוריה
האספה המחוקקת של דלהי הוקמה לראשונה ב-7 במרץ 1952 על פי חוק ממשלת חלק ג' של מדינות, 1951; הוא נחנך על ידי שר הפנים קליש נאת' קתג'ו. באספה היו 48 חברים והיא הקימה מועצת שרים בסמכות מייעצת לנציב הראשי של דלהי, אם כי היו לה סמכויות לחוקק חוקים.

בעקבות חקיקת חוק ארגון מחדש של מדינות, 1956, שנכנס לתוקף ב-1 בנובמבר 1956 הפכה דלהי לטריטוריית איחוד בניהולו הישיר של נשיא הודו, והאספה המחוקקת של דלהי ומועצת השרים בוטלו. ב-1957 הוקמה מועצה מוניציפלית בעקבות חוק המועצה המוניציפלית של דלהי.

בספטמבר 1966 הוחלפה האספה במועצת המטרופולין של דלהי עם 56 חברים נבחרים וחמישה חברים-ממונים כשבראשה עומד סגן מושל דלהי. למועצה לא היו סמכויות חקיקה, והחזיקה בסמכויות ייעוץ בממשל של דלהי. מערך זה פעל עד 1990.

מועצה זו הוחלפה באספה המחוקקת של דלהי ב-1991, בעקבות תיקון לחוקת הודו, שהפך את דלהי לטריטוריית הבירה הלאומית של דלהי והורה על הקמת אספה מחוקקת ומועצת שרים. האספה המחוקקת נבחרת לתקופה של חמש שנים, וכיום היא האספה השביעית, שנבחרה בבחירות לאספה המחוקקת ב-2020.

### בית האספה
האספה שוכנת במבנה שהוקם עם בניית ניו דלהי ב-1912 עבור המועצה המחוקקת האימפריאלית ולאחר מכן את האספה המחוקקת המרכזית (לאחר חוק ממשלת הודו, 1919), עד להקמת בית הפרלמנט החדש בניו דלהי שנחנך ב-18 ינואר 1927.

בבית שכנה ממשלת הודו הבריטית לאחר העברת בירת הודו הבריטית מכלכותה לדלהי וקודם השלמת בית הסקרטריאט.

האספה המחוקקת הנוכחית נבחרה ב־5 בפברואר 2025, בהם זכתה מפלגת העם ההודית ב־48 מושבים ומפלגת אאם אדמי ב-22 מושבים.

האספה בוחרת את שלושת נציגי טריטוריית הבירה הלאומית דלהי לרג'יה סבהה.

## קישורים חיצוניים

* 

## הערות שוליים

דלהי
קטגוריה:דלהי
ביקורי ראשי ממשלת ישראל בבית הלבן

במסגרת היחסים הקרובים בין ישראל לארצות הברית, לאורך השנים התקיימו **[[ביקור ממלכתי|ביקורי]] [[ראש ממשלת ישראל|ראשי ממשלת ישראל]] ב[[הבית הלבן|בית הלבן]]** פעמים רבות.

## ביקורים בולטים
* 11 במרץ 1960 – דוד בן-גוריון נסע לארצות הברית לביקור בלתי-רשמי, כדי לקבל תואר דוקטור לשם כבוד מאוניברסיטת ברנדייס, ופגש את נשיא ארצות הברית דווייט אייזנהאואר ואת סגנו ריצ'רד ניקסון. השניים דנו במצב במזרח התיכון.
* 31 במאי 1961 – ביקור שני של בן-גוריון בבית הלבן, בו נפגש עם הנשיא ג'ון פיצג'רלד קנדי. הנושא הבוער בתקופה זו היה בניית הכור הגרעיני בדימונה.
* 5 ביוני 1964 – ראש ממשלת ישראל לוי אשכול ביקר בארצות הברית, בבית הלבן, ונועד עם הנשיא לינדון ג'ונסון. זו הייתה הפעם הראשונה שבה ראש ממשלת ישראל הוזמן באופן רשמי לבית הלבן. ב-4 בינואר 1968 יצא אשכול פעם נוספת לארצות הברית. הוא ביקר את ג'ונסון לא בבית הלבן, אלא בחוותו הפרטית בטקסס.
* ספטמבר 1969 – הגיעה גולדה מאיר לביקור בבית הלבן לפגישה עם הנשיא ריצ'רד ניקסון כשהנושאים החשובים לדיון היו הסכמים עם מדינות ערב וכן רשימה של ציוד צבאי שהוגשה לנשיא ונענתה
* מרץ 1973 – בעת ביקור נוסף של גולדה מאיר בבית הלבן, בוצע כנגדה ניסיון התנקשות.
* ספטמבר 1974 – יצחק רבין ביקר את הנשיא ג'רלד פורד.
* מרץ 1977 יצחק רבין ביקר פעם נוספת בארצות הברית, והפעם את הנשיא החדש ג'ימי קרטר.
* 1977 – מנחם בגין נסע לביקור אצל הנשיא ג'ימי קרטר מיד לאחר תחילת כהונתו.
* ספטמבר 1981 – ביקר מנחם בגין את נשיא ארצות הברית רונלד רייגן, בבית הלבן.
* אפריל 1989 – נערכה פגישת ראש הממשלה יצחק שמיר עם הנשיא ג'ורג' בוש בבית הלבן.
* מרץ 1993 – התקיימה בבית הלבן פגישה בין יצחק רבין לנשיא ביל קלינטון.
* יולי 1994 – יצחק רבין ביקר בבית הלבן (עם שמעון פרס שביקר אף הוא לפני ואחרי כן כראש הממשלה), וזאת במסגרת החתימה על הסכמי אוסלו עם הנשיא ביל קלינטון. נכון לשנת 2023, רבין הוא ראש הממשלה הישראלי האחרון שנערכה עבורו ארוחת ערב רשמית בבית הלבן.
* אפריל 1996– ביקר שמעון פרס כראש הממשלה את הנשיא ביל קלינטון.
* יולי 1996 – מיד לאחר תחילת כהונתו, ביקר ראש הממשלה החדש בנימין נתניהו בבית הלבן את הנשיא קלינטון.
* מרץ 2001 – נפגש אריאל שרון עם הנשיא ג'ורג' ווקר בוש בבית הלבן.
* מאי 2006 – ראש הממשלה אהוד אולמרט ביקר את הנשיא ג'ורג' ווקר בוש והציג לו את תוכניתו ליציאה משטחי יהודה ושומרון וקביעת גבולות הקבע של המדינה במסגרת תוכנית ההתכנסות.
* נובמבר 2006 – אולמרט ביקר שוב בבית הלבן ונפגש עם הנשיא ג'ורג' ווקר בוש בנושא מדיניות ארצות הברית כלפי איראן והפלסטינים.
* מאי 2009 – מיד לאחר היבחרו בשנית, נתניהו ביקר שוב בוושינגטון די. סי, והפעם את הנשיא החדש ברק אובמה.
* ספטמבר 2017 – נתניהו ביקר את הנשיא דונלד טראמפ והם דנו במצב הגאופוליטי במזרח התיכון והאיום האיראני. השניים נפגשו שוב בארצות הברית בינואר 2020 ובספטמבר 2020 (במסגרת החתימה על הסכמי אברהם).
* אוגוסט 2021 – ביקר ראש הממשלה נפתלי בנט את ג'ו ביידן בבית הלבן והשניים דנו בתוכנית הגרעין האיראנית.
* פברואר 2025 – ביקר ראש הממשלה בנימין נתניהו את הנשיא דונלד טראמפ בבית הלבן. במסגרת הפגישה דיברו השניים על התקדמות בעסקת החטופים השנייה, הנורמליזציה עם סעודיה, תוכנית הגרעין האיראנית ועל תוכנית טראמפ לפינוי רצועת עזה.

## ראו גם
* יחסי ארצות הברית – ישראל
* ביקור ראש הממשלה לוי אשכול בארצות הברית
* ביקורי נשיאי ארצות הברית בישראל
* ארוחת ערב ממלכתית בארצות הברית

## הערות שוליים

קטגוריה:יחסי ארצות הברית – ישראל
קטגוריה:ביקורים דיפלומטיים
קטגוריה:ראש ממשלת ישראל
קטגוריה:הבית הלבן
נבחרת הפיליפינים בכדורגל נשים

**נבחרת הפיליפינים בכדורגל נשים** מייצגת את הפיליפינים בתחרויות כדורגל נשים בינלאומיות ומנוהלת על ידי התאחדות הכדורגל הפיליפינית (PFF). 

משחקה הראשון של הנבחרת נערך ב-1981 במסגרת אליפות אסיה שנערכה בהונג קונג, ובו היא הפסידה 2-0 למארחת. באליפות זו היא הפסידה בכל שלושת משחקיה והודחה בשלב הבתים. ארבע שנים לאחר מכן, היא לקחה חלק בפעם הראשונה בטורניר הכדורגל של משחקי דרום-מזרח אסיה, אך הפסידה לסינגפור ותאילנד וסיימה במקום השלישי והאחרון.

ב-2017 החליטה התאחדות הכדורגל הפיליפינית לגייס כדורגלניות אמריקאיות ממוצא פיליפיני, על מנת שאלה יעזרו לנבחרת להעפיל לגביע העולם 2019. למרות שלא הצליחה לעלות לטורניר הגמר, הנבחרת חוותה שיפור משמעותי בעקבות הגיוסים, וב-2018 עלתה לראשונה משלב הבתים של אליפות אסיה. שש שנים אחר כך, הנבחרת הצליחה לעמוד ביעד אותו הציבה ההתאחדות, והעפילה בפעם הראשונה בתולדותיה לגביע העולם של פיפ"א, לאחר שהגיעה עד חצי הגמר באליפות אסיה ששימשה כטורניר המוקדמות. בגביע העולם, היא שובצה לבית אחד עם המארחת ניו זילנד, נורווגיה ושווייץ. היא ניצחה במשחק אחד (0-1 מול ניו זילנד), הפסידה בשני משחקיה הנוספים והודחה בסיום שלב זה. 

## כל [[גביע העולם בכדורגל לנשים|גביעי העולם]]
*1991 - לא נכנסה
*1995 עד 2007 - לא העפילה
*2011 - לא נכנסה
*2015 עד 2019 - לא העפילה
*2023 - שלב הבתים

## כל אליפויות אסיה
*1981 עד 1983 - שלב הבתים
*1986 עד 1991 - לא נכנסה
*1993 עד 2003 - שלב הבתים
*2006 עד 2008 - לא העפילה
*2010 - לא נכנסה
*2014 - לא העפילה
*2018 - מקום שישי
*2022 - חצי גמר
*2026 - רבע הגמר

## קישורים חיצוניים

* 

## הערות שוליים

קטגוריה:הפיליפינים: כדורגל
פיליפינים
מאהר סלאח

**מאהר ג'וואד סלאח** (בערבית: ماهر جواد صلاح; נולד ב-22 באוקטובר 1957) הוא חבר הלשכה המדינית של חמאס ומשמש כמזכיר כללי בלשכה. היה חבר הלשכה המדינית גם בין השנים 1996–2008 ונבחר פעמיים לתפקיד ראש הלשכה של חמאס לתפוצות ("חמאס חוץ") בשנים 2012 ו-2017.

## ביוגרפיה
סלאח הוא בן למשפחה שמוצאה בירושלים. בשנת 2014 נאסר על ידי שלטונות ערב הסעודית והואשם בביצוע העברות כספים עבור ארגון חמאס. הוא שוחרר ממאסר לאחר כשנה בעת ביקורו של ח'אלד משעל בערב הסעודית, אולם נאסר עליו לצאת מן המדינה עד לשנת 2016.

בשנת 2017, בעת ששימש כראש "חמאס חוץ", נאם בכנס באיסטנבול וקבע כי: "כל מי שחושב כי שחמאס והעם הפלסטיני ינטשו את ההתנגדות, הוזה. חמאס לא ינטוש את ההתנגדות. התנגדות היא חלק משמו." סלאח התייחס לראש ממשלת ישראל, בנימין נתניהו ואמר: "ישראל לא תחגוג 100 שנות עצמאות, כיוון שלא תשרוד עד אז".

בריאיון שנתן ב-18 באוגוסט 2019 לערוץ הטלוויזיה הערבי אל-חיוואר, המשדר מלונדון, אמר כי ישראל היא שורש כל רע במזרח התיכון וכי מהפיכה גדולה מתקרבת, אשר תגבה קורבנות רבים ואשר תשנה את האזור.

בשנת 2021 התמודד שוב על ראשות "חמאס חוץ" מול חאלד משעל והפסיד לו בבחירות.

סלאח הוא חבר המועצה המפקחת של האוניברסיטה האסלאמית בעזה. יש לו תואר דוקטור בהנדסה אזרחית מאוניברסיטת לונדון. הוא היה פעיל כסטודנט בכווית, ובתקופת לימודיו בלונדון היה חבר בארגונים אסלאמיים ופלסטיניים בממלכה המאוחדת ובאירופה.

## קישורים חיצוניים

* 

## הערות שוליים

קטגוריה:חברי הלשכה המדינית של חמאס
קטגוריה:בוגרי אוניברסיטת לונדון
קטגוריה:טרוריסטים פלסטינים
קטגוריה:פלסטינים שנולדו ב-1957
עומר עבד א-ראזק

**עומר עבד א-ראזק** (בערבית: **عمر عبد الرازق**, בתעתיק מדויק: **עמר עבד אלראזק**; נולד ב-7 במרץ 1958) הוא פוליטיקאי פלסטיני, פעיל בארגון הטרור חמאס. כיהן כשר האוצר של הרשות הפלסטינית בממשלת הנייה הראשונה.

## ביוגרפיה
עומר עבד א-רזאק נולד ב־1958 בסלפית. למד במכללה באיווה שבארצות הברית וסיים לימודי דוקטור בכלכלה באוניברסיטת איווה ב־1986

ב־1991 החל לשמש כפרופסור לכלכלה מרצה בפקולטה לכלכלה באוניברסיטת א-נג'אח.

ב־1997 נעצר במעצר מנהלי למשך 4 חודשים. נעצר בשנית בדצמבר 2005 והועמד לדין בבית המשפט הצבאי בגין חברותו בארגון הטרור חמאס.

א-רזאק נבחר מועצה המחוקקת הפלסטינית בבחירות ב־2006. לאחר הבחירות מונה לשר האוצר בממשלת הנייה הראשונה.

ביוני 2006 נעצר בידי ישראל כחלק מגל מעצרים של פעילי חמאס בתחילת מבצע גשמי קיץ שהחל לאחר חטיפת גלעד שליט ושוחרר כעבור כשנתיים ב-2008.

## קישורים חיצוניים
* 
* 

## הערות שוליים

קטגוריה:פוליטיקאים פלסטינים
קטגוריה:פעילי חמאס
קטגוריה:שרי האוצר של הרשות הפלסטינית
קטגוריה:פלסטינים שנולדו ב-1958
ספטמבר (סרט)

**ספטמבר** (באנגלית: **September**) הוא סרט דרמה אמריקאי משנת 1987 בכתיבה ובימוי של וודי אלן, עם מיה פארו, סם ווטרסטון, דיאן ויסט, אליין סטריץ', ג'ק וורדן ודנהולם אליוט.

וודי אלן כתב את התסריט בהשראת "הדוד וניה" של צ'כוב ובפרשת לנה טרנר שבן זוגה המתעלל נרצח בידי בתה. זה למעשה מחזה שעובד לקולנוע. השחקנים נמצאים כל הזמן באותה דירה שהוקמה באולפן בניו יורק.

הסרט צולם לראשונה עם צוות שכלל את סם שפרד, כריסטופר ווקן, מורין או'סאליבן, וצ'ארלס דרנינג אך אלן לא היה מרוצה מהתוצאה ושכתב את התסריט עם צוות שחקנים אחר.

## תקציר העלילה
ליין (מיה פארו) חוזרת לבית משפחתה בוורמונט לאחר ניסיון התאבדות. היא בדיכאון ממושך אחרי אירוע טרגי שעברה בילדותה. בעבר עברה לניו יורק והקימה שם עסק לצילום. כדי לעזור לה נפשית מגיעים מספר חברים וידידים לביתה:
* הרוואד (דנהולם אליוט) - מורה לצרפתית, אלמן שמתאהב בה ורוצה להתחתן איתה אך היא מסרבת לו.
* סטפני (דיאן ויסט) - חברה ותיקה נשואה לא באושר לרופא ויש לה שני ילדים.
* פיטר (סם ווטרסטון) - סופר מתוסכל גרוש שליין מאוהבת בו אך הוא מאוהב בסטפני.
* אמא של ליין, דיאן (אליין סטריץ') ובעלה הנוכחי לויד (ג'ק וורדן) - דיאן הייתה פעם שחקנית מפורסמת וכעת היא מבקשת מפיטר שיכתוב את זכרונותיה. לויד הוא פיזיקאי בפנסיה והם גרים בפאלם ביץ'.

ליין רוצה למכור את הבית בוורמונט, לחזור לניו יורק ולשקם את עסק הצילום שלה. היא מתנגדת שפיטר יכתוב את זכרונות אמה ויחשוף את הפרשה העגומה בחייה. דיאן התגרשה בשעתו והתאהבה בבריון שהתעלל בה. ליין הייתה בת 14 כשהבריון נרצח. היא הודתה בכך וקבלה עונש מקל. כאשר דיאן מסרבת למכירת הבית ומגלה כי ברצונה לגור שם עם לויד פורצת מריבה גדולה ואז מגלה ליין לכולם כי למעשה אמה דיאן ירתה ורצחה את מאהבה וכי ליין נטלה את האשמה עליה כדי לחפות על אמה.

פיטר מנסה לשכנע את סטפני להצטרף אליו. היא מאוהבת בו אך לא יכולה להינתק ממשפחתה. הם מתנשקים וליין צופה בהם ומבינה את מצבה.

הזמן - סוף הקיץ ותחילת ספטמבר. סטפני מתפייסת עם ליין, דיאן ולויד חוזרים לפאלם ביץ', פיטר והרוואד עוזבים וליין נשארת ותוהה על עתידה.

## צוות השחקנים

## קישורים חיצוניים

*קדימון לספטמבר, באתר יוטיוב
*עשר עובדות על ספטמבר 1987, באתר יוטיוב
*קטע מהסרט - פיטר, סטפני וליין, באתר יוטיוב
*ספטמבר 1987, באתר אידיבי

קטגוריה:סרטי 1987
קטגוריה:סרטים אמריקאיים
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטי וודי אלן
זיאד אבו עמר

**זיאד אבו עמר** (בערבית: زياد أبو عمرو; נולד ב-22 בינואר 1950) הוא פוליטיקאי פלסטיני, סגן ראש ממשלת הרשות הפלסטינית בממשלתו של מוחמד אשתייה. במהלך שנת 2007 כיהן כשר החוץ של הרשות הפלסטינית.

אבו עמר, יליד עזה ותושב הגדה המערבית, הוא חבר הוועד הפועל של אש"ף וחבר המועצה המחוקקת הפלסטינית.

## ביוגרפיה
שורשי משפחתו מחצי האי ערב. נולד בעיר עזה בשנת 1950. את לימודיו האקדמיים החל באוניברסיטת דמשק בסוריה, שם קיבל תואר ראשון בספרות ובשפה האנגלית. את התואר השני והדוקטורט בפוליטיקה השוואתית עשה באוניברסיטת ג'ורג'טאון בוושינגטון די. סי. בירת ארצות הברית.

לאחר שעבד במשך זמן מה כמורה בבחריין, עומאן וסוריה, השתקע אבו עמר בגדה המערבית והחל ללמד מדע המדינה באוניברסיטת ביר זית שברמאללה ב-1985.

בבחירות הכלליות ברשות הפלסטינית ב-1996 התמודד אבו עמר כמועמד עצמאי וזכה במושב ב כנציג העיר עזה. בתקופה זו כיהן כיושב ראש הוועדה הפוליטית של המועצה המחוקקת.

בחודשים אפריל עד אוקטובר 2003 כיהן כשר התרבות בממשלתו של מחמוד עבאס.

הוא נבחר שוב בבחירות לרשות המחוקקת הפלסטינית בינואר 2006.

לאחר תקופת אלימות בין-פלגית בשטחים הפלסטיניים בתחילת 2007, התפטרה ממשלת החמאס ב-15 בפברואר. ראש הממשלה אסמאעיל הנייה הקים ממשלת אחדות לאומית חדשה עם אבו עמר כשר החוץ. הקבינט אושר על ידי המועצה המחוקקת וחבריו נכנסו לתפקידם ב-18 במרץ.

ב-6 ביוני 2013 מונה זיאד אבו עמר על ידי הנשיא הפלסטיני מחמוד עבאס לתפקיד סגן ראש ממשלת הרשות הפלסטינית, תפקיד שבו החזיק לאורך ממשלותיו של ראמי חמדאללה וכן בממשלתו של מוחמד אשתייה.

אבו עמר פרסם מספר ספרים, הבולט שבהם הוא "הפונדמנטליזם האיסלמי בגדה המערבית וברצועת עזה: האחים המוסלמים והג'יהאד האיסלמי".

## אידאולוגיה ודעות פוליטיות
אבו עמר נחשב לפוליטיקאי רפורמיסט וחלק מ"המשמר הצעיר" של ההנהגה הפלסטינית. לעיתים ביקר את התנהלות הרשות הפלסטינית ושירותי הביטחון שלה. תיווך בשיחות בין שתי הסיעות הפלסטיניות העיקריות, חמאס ופת"ח, ומקובל על שתי הקבוצות. הוא תומך בייצוג לקבוצות אופוזיציה כמו חמאס והג'יהאד האיסלמי, בטענה שכך הן תהיינה אחראיות יותר להשלכות מעשיהן.

## חיים אישיים
אבו עמר נשוי ואב לחמישה ילדים. מתגורר כעת ברמאללה.

## קישורים חיצוניים

* זיאד אבו עמר, באתר הספרייה היהודית המקוונת 

קטגוריה:שרי ממשלת הרשות הפלסטינית
קטגוריה:בוגרי אוניברסיטת דמשק
קטגוריה:בעלי תואר דוקטור מאוניברסיטת ג'ורג' וושינגטון
קטגוריה:סגל אוניברסיטת ביר זית
קטגוריה:חברי המועצה המחוקקת הפלסטינית
קטגוריה:רמאללה: אישים
קטגוריה:שרי החוץ של הרשות הפלסטינית
קטגוריה:שרי התרבות של הרשות הפלסטינית
קטגוריה:פלסטינים שנולדו ב-1950
לאוטרברונן

**לאוטרברונן** (באנגלית: **Lauterbrunnen**) הוא כפר ועירייה במחוז המנהלי אינטרלאקן-אוברהסלי בקנטון ברן בשווייץ. העירייה כוללת את הכפרים האחרים וונגן, מורן, גימלוואלד, סטכלברג ואיזנפלו, כמו גם כמה כפרים נוספים. אוכלוסיית הכפר לאוטרברונן קטנה מזו של וונגן, אך גדולה מזו של האחרים.

העירייה כוללת את עמק לאוטרברונן שממוקם למרגלות האלפים הברניים.

## קישורים חיצוניים

* מידע על לאוטרברונן באתר התיירות של שווייץ   

קטגוריה:שווייץ: יישובים

*
פוליוט

**פוליוט** (ברוסית: **Полёт**, "טיסה") הוא מפעל ליצור מוצרים בתחום תעשיית החלל שממוקם בעיר אומסק. המפעל הוקם בשנת 1941 ופעל עד לשנת 2007 כחברה עצמאית. בשנת 2007 הוא שולב במרכז חרוניצ'ב למחקר מדעי וייצור בתחום החלל כחברת בת.

## היסטוריה
המפעל הוקמה ביולי 1941 על בסיס מפעלים לייצור מטוסים שהועברו מאזור מוסקבה. בשנים 1941–1943 במחלקת תכנון ליד המפעל עבד אנדריי טופולב. המפעל פעל בשם "מפעל לייצור מטוסים מס' 166". בתקופת מלחמת העולם השנייה במפעל נבנו 3,500 מטוסים מדגם "יאק-9" ו-80 מטוסים מדגם "טופולב Tu-2".

בשנות ה-50 של המאה ה-20 החל ייצור מטוס "איליושין Il-28" (נבנו 758 יחידות) ו-טופולב Tu-104 (נבנו 61 מטוסים). החל משנות ה-60 של המאה ה-20 המפעל התרכז בייצור טילים בליסטים. על תרומת המפעל לניצחון על גרמניה הנאצית בשנת 1945 לפמעל הוענק עיטור הדגל האדום של העמל.

בתחילת שנות ה-70 של המאה ה-20 המפעל שיתף פעולה עם משרד תכנון אנטונוב שבאוקראינה והתחיל לייצר מספר דגמי מטוסים מתכנונו.

עם התפתחות תעשיית החלל מפעל התשלב בתחום החדש. החל משנת 1971 במפעל רוכז ייצור משגרים מדגם קוסמוס 3M.

בשנת 2007 הוחלט לאחד את המפעל עם מרכז חרוניצ'ב למחקר מדעי וייצור בתחום החלל כחברת בת. בשנת 2009 החל חידוש משמעותי של מתקני המפעל.

במפעל נבנו לוויינים רבים של מערכת "גלונאס" וסדרת לוויינים "נדז'דה". המפעל היה מעורב בייצור לוויינים ראשונים של חברת Orbcomm. לאחר בעיות טכניות בלוויינים שנבנו המשך החוזה הועבר ליצרן אחר.

לאחר סיום פיתוח משגר "אנגרה" הוחלט לרכז את ייצור המשגר במפעל. ייצור סדרתי מתוכנן להתחיל בשנת 2024.

## קישורים חיצוניים
* 

## הערות שוליים

קטגוריה:רוסקוסמוס: חברות
קטגוריה:מעוטרי עיטור לנין
קטגוריה:מעוטרי עיטור הדגל האדום של העמל
קטגוריה:מעוטרי עיטור מהפכת אוקטובר
Spektr-R

**Spektr-R** (ברוסית: **Спектр-Р**) היה רדיוטלסקופ ששוגר על ידי רוסיה בשנת 2011 כחלק של פרויקט RadioAstron. הפרויקט היו ביוזמת מכון לפיזיקה של האקדמיה הרוסית למדעים.

הפרויקט החל בתקופת ברית המועצות. התכנון העקרוני הסתיים בשנת 1982 ואך קידום הפרויקט נעצר. הלוויין הראשון של הפרויקט שוגר בשנת 2011 מקוסמודרום בייקונור בעזרת משגר זניט 3SLBF. ב-22 ביולי ניתנה פקודה לפיחת הטלסקופ, אך מנוע לא פעל בהתאם לתכנון. למחרת הפעולה חודשה והסתיימה בהצלחה.

הלוויין נבנה בלבוצ'קין. המכשיר העיקרי היה רדיוטלסקופ בקוטר 10 מ'. הוא היה מתוכנן לפעילות במשך 5 שנים. הפעילות הסדירה החלה מספר חודשים לאחר השיגור. רדיוטלסקופ פעל בשיתוף פעולה עם מכשירים בקוטר של 100 מ' שהותקנו בגרין בנק (וירג'יניה המערבית), אפלסברג (גרמניה) ומצפה הכוכבים ארסיבו. הדבר אפשר להגיע לרגישות של כ-8 מיקרושניות עם גל באורך 1.35 ס"מ. לתמיכה במכשירים וציוד תקשורת על הלוויין הותקן פאנל סולארי בהספק של 2,650 ו"ט.

באוגוסט 2011 החל פעול מכשיר מדידת רוח השמש שהותקן לצד הטלסקופ.

בכל חודש נערכו כ-100 תצפיות. לבחירת הנושאים הוקמה ועדה בין-לאומית שבחנה בקשות ממדענים.

בינואר 2019 התקשורת הלווין אבד ולא היה ניתן להעביר אליו פקודות. ב-15 במאי הוחלט על סגירת הפרויקט.

בשנת 2019 שוגר לחלל לוויין Spektr-RG שהיה השלב השני של הפרויקט.
## תוצאות
בעזרת הטלסקופ בוצוע תצפיות רבות. בין נושאים העיקריים היה מחקר קווזארים.

## קישורים חיצוניים

*  
* תיאור פעילות
* תיאור מבנה החללית

קטגוריה:טלסקופי חלל בחלקים הבלתי נראים של הספקטרום
קטגוריה:לוויינים רוסיים
איישה היינדס

**איישה ג'מילה היינדס** (באנגלית: **Aisha Jamila Hinds**; נולדה ב-13 בנובמבר 1975) היא שחקנית טלוויזיה, תיאטרון וקולנוע אפרו-אמריקאית. היו לה תפקידי משנה במספר סדרות טלוויזיה, ביניהן המגן, פלישה, דם אמיתי, דטרויט 1-8-7 ובתוך הבועה. ב-2016 היא גילמה את פאני לו היימר בסרט הדרמה הביוגרפי "עד הסוף". היא גם הופיעה בתפקיד הארייט טאבמן בדרמה התקופתית "Underground". החל משנת 2018, היא מככבת בסדרת הדרמה "מוקד 911".

## ביוגרפיה
היינדס נולדה בניו יורק, ניו יורק. היא החלה את הקריירה שלה בטלוויזיה בשנת 2003, ב-"NYPD Blue". בשנת 2004 היה לה תפקיד חוזר בסדרה "המגן" בתור אנני פרייס. לאחר מכן שיחקה בתפקידי אורח ב- Crossing Jordan", "בוסטון ליגל", "פילדלפיה זורחת", "חוק וסדר: מדור מיוחד", "סטארגייט SG-1", "פשע מן העבר", ו-"עקרות בית נואשות". להיינדס היה תפקיד קבוע בשתי סדרות של ABC, "פלישה" בשנים 2005 עד 2006, ו"דטרויט 1-8-7"בשנים 2010 עד 2011. היו לה תפקידים חוזרים ב"בית הבובות" וב"דם אמיתי".

בקולנוע, היינדס הופיעה ב"מיסטר ברוקס", "מדיאה הולכת לכלא", "לא ניתנת לעצירה" ו"האויב בתוכנו - סטארטרק". על הבמה, היא גילמה את התפקיד הראשי של The Best of Enemies בתיאטרון ג'ורג' סטריט בשנת 2011.

בשנת 2013 הופיעה היינדס בסדרה "קאלט", בתור רוזלינד סקליק המרושעת. מיד לאחר ביטול הסדרה, היא לוהקה לתפקיד בסדרת הטלוויזיה "בתוך הבועה", המבוססת על ספר של סטיבן קינג באותו שם. ב-2014 היו לה תפקידי משנה בסרטים "אם אשאר" ו"Beyond the Lights". כמו כן, באותה שנה, שיחקה בתור החוקרת הראשית אווה וואלאס בסדרה "". בשנת 2015, היינדס לוהקה כשחקן קבועה בפיילוט הדרמה "Breed".

בשנת 2016, היינדס קיבלה ביקורות חיוביות על גילומה של פעילת זכויות האזרח פאני לו האמר בסרט הדרמה הביוגרפי של HBO "עד הסוף". מאוחר יותר היא לוהקה לסדרת הדרמה של פוקס Shots Fired, ובדרמה התקופתית "Underground", כשגילמה את הארייט טובמן. היא מככבת כחובשת הנרייטה "הן" וילסון בסדרת הטלוויזיה "מוקד 911" המתמקדת במגיבים הראשונים של לוס אנג'לס, כולל מוקדנים, שוטרים, כבאים וחובשים כשהם מתמודדים לא רק עם הצלת חיים אלא גם עם מאבקים בחייהם.

## חיים אישיים
ב-21 במאי 2022 התחתנה עם סילקי ולנטה ווקר, עובד רפואי.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אפרו-אמריקאיות
קטגוריה:אמריקאיות שנולדו ב-1975
קטגוריה:אמריקאים שנולדו ב-1975
Archive.today

ממוזער | ימין
**archive.today** (או **archive.is**) הוא אתר אינטרנט לארכוב אתרים (), שנוסד ב-2012, ושומר צילומי מצב  על־פי דרישה. האתר תומך גם באתרים עתירי JavaScript כמו גוגל מפות ואתרי יישום אינטרנט מתקדם, כמו טוויטר. בכל פעולת ארכוב, האתר מתעד את הכתובת המבוקשת בשני אופנים: האחד הוא רפליקציה של האתר כולל כל הקישורים העובדים בו, והשני הוא צילום מסך של העמוד או חלקו.

## היסטוריה
האתר נוסד בשנת 2012. במקור הוא מיתג את עצמו תחת השם archive.today, ובמאי 2015 שינה את אתר המראה העיקרי שלו לכתובת archive.is. בינואר 2019 הוא החל לזנוח את הכתובת.is לטובת מספר אתרי מראה נוספים.

## מאפיינים
האתר מתעד רק טקסט ותמונות, ולא תוכן לא סטטי  כמו קובצי PDF, סרטונים (למשל באתר יוטיוב) קובצי שמע, תוכן RSS ותוכן המופעל באמצעות פלאש. עם זאת, סרטונים בחלק מהאתרים, כמו למשל טוויטר, נשמרים. באתר גם מעקב אחר ההיסטוריה של התיעודים לכל כתובת, ומאפשר ארכוב מחדש שלהם לפי דרישה. הדפים נלכדים ברוחב דפדפן של 1,024 פיקסלים. האתר מאפשר הורדה של דפים מאורכבים בפורמט ZIP, מלבד ארכובים שנעשו לאחר 29 בנובמבר 2019. לשירות גם תוסף לדפדפנים גוגל כרום, ספארי (כולל יישומון לאייפון) ומוזילה פיירפוקס, המאפשר ארכוב של האתר בו גולש המשתמש בלחיצה על כפתור התוסף. האתר יוצר כתובת ייעודית לכל ארכוב, אך מאפשר גם גישה אליו באמצעות הדבקת: /https://archive.is לפני כתובת האתר אותו מבקש המשתמש לארכב. לטענת בעלי האתר, הארכובים בו נשמרים "לנצח", וכל ארכוב של טקסט משוכפל לשלשה עותקים, וכל תמונה משוכפלת פעמיים במרכזי נתונים שונים. שרתי החברה ממוקמים באירופה.

השירות מארכב כל אתר אינטרנט, מלבד כתובות ״המפרות את כללי המארח כמו פורנו, האקינג וכיוצא בזה״ שנמחקות מהארכיון, כמו גם אתרים ריקים המציגים הודעת שגיאה בלבד. בנוסף, לא מתאפשר ״גיבוי כפול״ - שמירת ארכוב שבוצע בווייבאק מאשין, שבתורו לא מאפשר שמירה של ארכוב מ-archive.today בארכיון שלו.

## זמינות בינלאומית
### אוסטרליה
במרץ 2019, נחסם האתר לשישה חודשים על ידי מספר ספקיות אינטרנט אוסטרליות, בעקבות הירי במסגד בכרייסטצ'רץ', בניסיון להגביל את תפוצתן של תיעודים מהפיגוע.

### סין
על פי הארגון GreatFire , המנטר צנזורה אינטרנטית בסין, archive.today חסום במדינה מאז 2016, הכתובת archive.li חסומה מספטמבר 2017, archive.fo נחסמה ביולי 2018, ו-archive.ph חסומה מאז דצמבר 2019.

### פינלנד
ב-21 ביולי 2015 בעלי האתר חסמו את הגישה לאתר מכל כתובות ה-IP הפיניות, לאחר "תקרית בגבול" שאירעה למפעיל האתר, ככל הנראה כדי למנוע מעצר שלו על ידי הממשלה.

### רוסיה
ברוסיה, רק כתובות HTTP נגישות, וכתובות HTTPS חסומות משום שאתרי HTTP אינם מוצפנים וסוכנים של הממשלה יכולים לנטר אותם ואת התעבורה בהם. ב-2016, חסמה רוסיה את archive.is משום שהוא כלל ארכוב של אתרים עם תוכן הנוגע לסמים, שיח שנאסר במדינה.

## ראו גם
* Wayback Machine

## קישורים חיצוניים

* 

* 

## הערות שוליים

קטגוריה:היסטוריה של האינטרנט
קטגוריה:אתרי אינטרנט שהושקו ב-2012
קטגוריה:ארכיונים
המוזיקאים עם ההכנסות הגבוהות ביותר

ערך זה עוסק בהצלחה הפיננסית של מוזיקאים שונים לאורך ההיסטוריה כפי שתועד על ידי מגזין פורבס מאז שנת 1987. על מנת למדוד את ההצלחה המדויקת של אותם אמנים הוחלט בפורבס כי הסכומים שיתפרסמו יהיו לפניי ניכויי מיסים ועמלות לבעלי תפקידים כמו סוכנים ועורכי דין. מדי שנה בחודש יוני (למעט שנים ספציפיות שבהם זה היה בפברואר) המגזין מפרסם את הרשימות שלו שכוללות בין היתר גם רשימות שמתייחסות למוזיקאים.

U2 מחזיקים בשיא של המוזיקאים ששברו את השיא השנתי הכי הרבה פעמים כאשר במשך 5 פעמים הוכתרו כמוזיקאים המרווחים ביותר לאותה שנה והם הוכתרו 8 פעמים בקטגוריית הלהקות. עוד בולטת הצלחתו הפיננסית של מייקל ג'קסון שהיה לאמן הראשון שהרוויח בשנה אחת מעל 100 מיליון דולר ואף הוכתר 7 פעמים כאמן הסולו הגבר המרוויח ביותר של השנה, יותר מכל אמן סולו גברי אחר בהיסטוריה. נכון להיום מי שמחזיק בשיא של המוזיקאי שהרוויח הכי הרבה כסף בשנה אחת הוא ד"ר דרה עם רווח של 630 מיליון דולר במהלך השנה של בין יוני 2013 ליוני 2014. בקרב הנשים הצלחתה של מדונה הפכה לבולטת במיוחד כאשר שברה את השיא הנשי במשך 11 פעמים יותר מכל אמנית אחרת בהיסטוריה ואף הייתה לאישה הראשונה בהיסטוריה שהרוויחה 100 מיליון דולר בשנה אחת. אם כי מי שמחזיקה נכון להיום בשיא הרווח לשנה אחת לאישה היא טיילור סוויפט עם 185 מיליון דולר. על פי פורבס, המוזיקאית העשירה ביותר בעולם היא ריהאנה עם שווי נקי של 1.4 מיליארד דולר אם כי היא אף פעם לא הייתה בראש הרשימה.

### הרכבים

### זמרים (ללא נשים)

### זמרות

### לפי עשור
#### העשור השני של המאה ה-21

## הערות שוליים

מוזיקאים
לולו וילסון

**לולו וילסון** (**Lulu Wilson**; נולדה ב-7 באוקטובר 2005) היא שחקנית אמריקאית הידועה בעיקר מסרטי האימה "הסיאנס 2", "אנאבל 2", וגם בעיבוד סדרת הטלוויזיה "מי מתגורר בבית היל", ונפילת בית אשר. בנוסף, וילסון לוהקה לסרט דרמה ביוגרפי המבוסס על גלוריה סטיינם ומגלמת אותה בשנות העשרה שלה בסרט "להיות גלוריה: חיי בדרכים".

## ביוגרפיה
וילסון נולדה ב-7 באוקטובר 2005, ולה שתי אחיות גדולות.

## קריירה
וילסון החלה לככב בפרסומות בגיל שלוש. בשנת 2012, היא עשתה את הופעתה הבכורה בסדרת הטלוויזיה "לואי" והמשיכה להופיע במספר סדרות טלוויזיה - "המילרים", "קופסה שחורה" ו"חפצים חדים".

וילסון המשיכה להופיע בסרטי האימה "לילה מסוכן", "הסיאנס 2" ו"אנאבל 2". בנוסף, לוהקה גם לסרט של אולפני מארוול, "דוקטור סטריינג'" משנת 2016, אך הסצנה שלה נחתכה מהסרט עקב משך זמנו. בשנת 2018, וילסון כיכבה בסדרת האימה-על טבעית של נטפליקס "מי מתגורר בבית היל".

בשנת 2020, שיחקה וילסון בסרט דרמה ביוגרפי המבוסס על גלוריה סטיינם ומגלמת אותה בשנות העשרה שלה בסרט "להיות גלוריה: חיי בדרכים".

בשנת 2023, היא שחזרה את תפקידה בתור בקי בסרט ההמשך "הזעם של בקי".

## פילומוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-2005
בומטאון (סדרת טלוויזיה)

**בומטאון** (באנגלית: **Boomtown**) היא סדרת טלוויזיה אמריקאית שנוצרה על ידי גרהם יוסט, ושודרה ברשת NBC מ-29 בספטמבר 2002 עד 28 בדצמבר 2003. שם התוכנית הוא הכינוי של לוס אנג'לס, קליפורניה.

## סקירה כללית
התוכנית תיארה מדי שבוע חקירה פלילית, הנראית מנקודות מבט שונות: השוטרים והבלשים, עורכי הדין, הפרמדיקים, הכתבים, הקורבנות, העדים והפושעים.

הסדרה עלתה לראשונה ב-29 בספטמבר 2002. הזמנת העונה הראשונה הייתה ל-18 פרקים. לאחר דירוגים מאכזבים, הסדרה עברה שינוי: ההסתמכות על סיפור לא ליניארי פחתה, כמה דמויות הוצאו, ואחרות נכנסו. הרייטינג לא השתפר, והסדרה בוטלה, כשהפרק האחרון שודר ב-28 בדצמבר 2003.

למרות הרייטינג הנמוך שלה, "בומטאון" קיבלה מספר פרסים ומועמדויות, כולל פרסי אמי, פרסי סטלייט ופרסי איגוד מבקרי הטלוויזיה .

## צוות השחקנים והדמויות
### דמויות ראשיות
* דוני וולברג בתפקיד בלש של משטרת לוס אנג'לס, ג'ואל סטיבנס
* ניל מקדונו בתור עוזר התובע המחוזי של מחוז לוס אנג'לס, דייוויד מקנוריס
* מיקלטי וויליאמסון בתפקיד בלש של משטרת לוס אנג'לס בובי 'פירלס' סמית'
* גארי בסארבה בתפקיד שוטר של משטרת לוס אנג'לס ריי הכלר
* נינה גרביראס בתור אנדריאה ליטל, כתבת (עונה ראשונה)
* לאנה פרייה בתור תרזה אורטיז, פרמדיקית בעונה הראשונה, וקצינת משטרה טירונית בעונה השנייה
* ג'ייסון גדריק בתפקיד קצין המשטרה במשטרת לוס אנג'לס השני טום טורקוט

### דמויות משניות
* מייגן וורד בתור קלי סטיבנס
* דייוויד פרובל כבלש משטרת לוס אנג'לס פול טורקוט
* דוריאן הארווד כקפטן משטרת לוס אנג'לס רון היקס
* קלי רואן בתור מריאן מקנוריס (עונה ראשונה)
* אריך אנדרסון בתור בן פישר (עונה ראשונה)
* קים מרפי בתור סוזן (עונה ראשונה)
* מאט קרייבן בתור ד"ר מייקל הירש (עונה ראשונה)
* ריק גומז בתור הבלש דניאל ראמוס (עונה ראשונה)
* קלי הו בתור רייצ'ל דורל (עונה שנייה)
* ונסה ויליאמס בתפקיד בלשית של משטרת לוס אנג'לס קתרין פירס (עונה שנייה)

## ביקורת
בומטאון קיבלה ביקורות חיוביות בעיקר מהמבקרים. ב-Rotten Tomatoes, לעונה הראשונה יש דירוג אישור של 96% עם ציון ממוצע של 10/10 על סמך 26 ביקורות. ב-Metacritic, לעונה הראשונה יש ציון של 89 מתוך 100 על סמך 31 ביקורות, מה שמסמל "הערכה אוניברסלית".

## פרסים ומועמדויות

## קישורים חיצוניים

## הערות שוליים

קטגוריה:סדרות עם עלילה לא ליניארית
קטגוריה:תוכניות טלוויזיה שמתרחשות בלוס אנג'לס
קטגוריה:יוניברסל טלוויזיה: סדרות טלוויזיה
קטגוריה:דרימוורקס: סדרות טלוויזיה
קטגוריה:תוכניות טלוויזיה באנגלית
קטגוריה:סדרות פעולה אמריקאיות
קטגוריה:סדרות טלוויזיה אמריקאיות שעלו לשידור בשנת 2002
Washington Report on Middle East Affairs

**דו"ח וושינגטון על ענייני המזרח התיכון** (באנגלית: **The Washington Report on Middle East Affairs**, מכונה בקצרה גם: "Washington Report" או בראשי התיבות: **WRMEA**) הוא כתב עת אמריקאי למדיניות חוץ המתמקד במזרח התיכון ובמדיניות ארצות הברית באזור.

דו"ח וושינגטון ידוע בביקורתו כלפי מדיניות ארצות הברית במזרח התיכון, בדגש על התמיכה האמריקאית בישראל. ארגונים פרו-ישראליים מאשימים את כתב העת בהטיה נגד ישראל וובקידום תאוריות קונספירציה בביקורתו על ישראל.

## המגזין

דו"ח וושינגטון מודפס החל מ-1982, אז הופיע כניוזלטר שבועי בן 8 עמודים. כיום הוא כתב עת צבעוני בן 76 עמודים.

כתב העת מוכר בעולם כמוביל בתחומו, ומפרסם מגוון דעות על המזרח התיכון מכותבים מוסלמים, יהודים ונוצרים שחיים או חיו באזור. מנעד הכותבים רחב, החל מכותבים הנמנים עם השמאל הישראלי (כמו: אורי אבנרי ואילן פפה) ועד הימין השמרני האמריקאי (כמו: רוברט נובק  ופט ביוקנן).

## עמדות
דו"ח וושינגטון מתאר את עמדתו בנוגע לפתרון הסכסוך הישראלי-פלסטיני כך: תומך בנוסחת שטחים תמורת שלום בהתאם להחלטה 242 של מועצת הביטחון של האו"ם, שבה תמכו שבעה נשיאים אמריקאים בזה אחר זה.
:"באופן כללי, דו"ח וושינגטון תומך בפתרונות למזרח התיכון שהוא רואה כקונסיסטנטיים עם מגילת האו"ם והתמיכה המסורתית של ארצות הברית בזכויות אדם, הזכות להגדרה עצמית והגינות."

דו"ח וושינגטון מפרסם בין היתר מדי מערכת בחירות רשימות של תרומות למועמדים לקונגרס מצד ועדות הפעולה הפוליטיות הפרו-ישראליות, וכן עוקב אחרי ההצבעות של נבחרי הציבור במהלך כהונתם.

מבקרים פרו-ישראלים מאשימים את דו"ח וושינגטון בעיוות עובדתי תכוף, בהטיה חד-צדדית נגד ישראל, ובקידום תאוריות קונספירציה נגד ישראל. ארגונים פרו-ישראליים כמו ארגון המעקב אחרי דיווחי התקשורת במזרח התיכון (CAMERA)  מתארים את דו"ח וושינגטון כ"עוין באופן קיצוני לישראל".

## המו"ל: קרן החינוך האמריקאית
כתב העת מופק על ידי קרן החינוך האמריקאית (AET), ארגון ללא מטרות רווח שנוסד ב-1982 בוושינגטון די.סי. על ידי אדוארד פירת' הנדרסון  (1995–1917), שגריר בריטניה בקטר לשעבר, אנדרו קילגור  (1919–2016) שהיה שגריר ארצות הברית בקטר ופרש משירות החוץ האמריקאי ב-1980, וריצ'רד קרטיס, לשעבר ראש המחלקה הערבית ב"קול אמריקה". קילגור היה המו"ל של דו"ח וושינגטון עד מותו ב-2016; וקרטיס היה העורך הראשי עד מותו ב-2013.

בוועדת מדיניות החוץ של AET חברים דיפלומטים אמריקאים וחברי קונגרס לשעבר, כולל הסנאטורים ג'יימס ויליאם פולברייט וצ'ארלס פרסי , שניהם יושבי־ראש לשעבר של ועדת יחסי החוץ של הסנאט. חברי הדירקטוריון והוועדות המייעצות אינם מקבלים תשלום תמורת שירותיהם.

## קישורים חיצוניים
* 
*: דף האודות באתר הרשמי

* Michael Lewis, Israel's American Detractors - Back Again, Middle East Quarterly, December 1997, pp. 25-33.


קטגוריה:ארצות הברית: כתבי עת
קטגוריה:הסכסוך הישראלי-ערבי
בהוג'אן סמג'

מפלגת **בהוג'אן סמג**' (בהינדי: **बहुजन समाज पार्टी**, באנגלית: **Bahujan Samaj Party** או **BSP**; מילולית: מפלגת הרוב הקהילתי) היא מפלגה פוליטית הודית.

## היסטוריה
בהוג'אן סמג' הוקמה על ידי קנשי ראם , פנג'אבי מקאסטה נמוכה. קנשי ראם היה חבר בשלהי שנות השישים ב, אך עזב אותה עקב ריבוי הפלגים והפיצולים לצד הסכמיה עם הקונגרס הלאומי ההודי, שאותו תיעב. ב־1971 הקים קנשי את "התאחדות הקאסטות הנספחות והשבטים הנספחים, קאסטות לא־מפותחות אחרות ומיעוטים" (the Scheduled Caste and Scheduled Tribes, Other Backward Classes and Minority Communities Assoctions). בהמשך הוקמה המפלגה הפוליטית "דלית שושיט סמג' סנגרמה סמיתי". בהוג'אן סמג' הוקמה בידי קנשי ב-14 באפריל 1984, תאריך שנבחר עקב היותו יום הולדתו של בהימראו ראמג'י אמבדקר.

המפלגה השתתפה במספר בחירות ביניים בעלות חשיפה תקשורתית גבוהה. ב-1985 קומארי מאיאוואטי הייתה הנציג הראשון שנבחר מטעם המפלגה, כשהתמודדה על מושב במחוז בחירה באוטר פרדש. ב-1987 התמודדה בשנית בבחירות ביניים, אך הגיעה למקום שני. קנשי ראם התמודד כמועמד שלישי בבחירות ביניים באללהבד שנגרמו לאחר פרישת ו. פ. סינג מהקונגרס הלאומי ההודי ב-1987.

הצלחתה הפוליטית הבולטת הראשונה הייתה ב-1993, כשמאיאוואטי, מנהיגת המפלגה באספה המחוקקת של אוטר פרדש, הקימה קואליציה ביחד עם מפלגת סמג'וואדי. ביולי 1995 פרשה מיוואטי מהקואליציה והקימה קואליציה חדשה בתמיכת מפלגת העם ההודית, כשהיא מכהנת כראש השרים. הממשלה נפלה לאחר פרישת מפלגת העם מהקואליציה באוקטובר.

בבחירות לאספה המחוקקת של אוטר פרדש ב-1996 הקימה המפלגה קואליציה עם הקונגרס הלאומי ההודי, ומאיאוואטי כיהנה כראש השרים ממרץ עד ספטמבר 1997. ב-2002 הקימה מיוואטי ממשלה חדשה בתמיכת מלגת העם ההודית, שכיהנה כשנה וחצי.

בבחירות לאספה המחוקקת של אוטר פרדש ב-2007 זכתה המפלגה לניצחון מוחלט, כשהיא זוכה ב-206 מתוך 403 מושבי האספה. בבחירות הללו, הראשונות לאחר מות קנשי ראם, התמודדו מטעם המפלגה מועמדים מקאסטות נמוכות לצד מועמדים מקאסטות גבוהות ומוסלמים. ממשלת המפלגה זכתה לביקורת והואשמה בשחיתות, ובבחירות ב-2012 ירד כוחה ל-80 מושבים. בבחירות נרשמה גם ירידה של 24% בתמיכת בני הדלית, מוקד כוחה המסורתי, לעומת עלייה קלה בתמיכה בה בקרב הקאסטות הגבוהות ומוסלמים.

ב-2009 תמכו חברי המפלגה בלוק סבהה מבחוץ בממשלתו השנייה של מאנמוהאן סינג, אך נמנעו מלהצטרף לקואליציה.

בבחירות ללוק סבהה ב-2014, קיבלה המפלגה כ-4 אחוז מקולות המצביעים, אך אף מועמד של המפלגה לא זכה במושב. בבחירות ב-2019 נבחרו עשרה מועמדים מטעמה. בבחירות לאספה המחוקקת של אוטר פרדש ירד כוחה ב-2017 ל-19 מושבים, וב-2022 למושב אחד בלבד.

בדצמבר 2023 הודיעה מאיאוואטי על התפטרותה מנשיאות המפלגה ומינוי אחיינה, אקש אנדד, לנשיא המפלגה. אנדד היה הדמות העיקרית בקמפיין של המפלגה בבחירות ללוק סבהה ב־2024, אך ב־7 במאי 2024, במהלך הבחירות, הודיעה מאיאוואטי על הדחתו.

## אידאולוגיה
בהוג'אן סמג' רואה את עצמה כמייצגתם של הרוב (כמשמעות שמם), בהתייחס לקאסטות הנמוכות, השבטים והמיעוטים הדתיים - המוסלמים, הנוצרים והסיקים. לדעותיו של בהימראו ראמג'י אמבדקר הייתה השפעה גדולה על המפלגה.

## תוצאות בחירות

מועמדים מטעם המפלגה התמודדו באוטרקהנד, טלנגאנה, ראג'סטאן, פנג'אב, מהאראשטרה, מאדהיה פרדש, קרלה, קרנאטקה, ג'הרקאנד, ג'אמו וקשמיר, דלהי, הימאצ'ל פרדש, הריאנה, צ'האטיסגאר וביהר ונבחרו לחלקם, אך המפלגה מעולם לא הגיעה להישגים משמעותיים מחוץ לאוטר פרדש.

## קישורים חיצוניים

* 

## הערות שוליים

קטגוריה:הודו: מפלגות
קטגוריה:מפלגות שהוקמו ב-1984
קטגוריה:אוטר פרדש: פוליטיקה
קיווה (יין)

**קיווה** (בצרפתית: **Cuvée**) הוא מונח יין צרפתי שמקורו במילה cuve, שפירושו בור או מכל. יצרני יין משתמשים במונח cuvée בכמה משמעויות שונות, פחות או יותר מבוססות על הרעיון של מכל יין שמיועד למטרה כלשהי.

## יינות
המילה קיווה על תוויות יין מציינת בדרך כלל יין של תערובת או אצווה ספציפיים. מכיוון שהמונח קיווה למטרה זו אינו מוסדר ורוב היינות מאוחסנים במכל או בחבית בשלב כלשהו של הייצור, נוכחותה של המילה קיווה על תווית של יצרן מסוים אינה ערובה לאיכות. עם זאת, יצרנים בעלי אבחנה המשווקים גם בלנדים רגילים וגם בלנדים שהם מכנים "קיווה ..." שומרים בדרך כלל את המילה לבלנדים מיוחדים או לתערובות נבחרות באיכות גבוהה יותר - לפחות בהשוואה ליינות הרגילים של אותו יצרן. במיוחד מונחים כמו cuvée speciale, או tête de cuvée (האחרון במיוחד ב-Sauternes AOC) אמורים להצביע על איכות גבוהה יותר. בהקשר זה, יינות קיווה איכותיים יותר מהרגילים מכונים לעיתים קרובות יינות רזרב, בעוד שקיווה נמוך באיכותו מהתערובת העיקרית, מכונה לעיתים יין שני.

באזורים מסוימים, cuvée פירושה באופן ספציפי בלנד=תערובת, כלומר, יין המופק מתערובת של מספר זני ענבים, ולא מזן בודד. זה נכון במיוחד מחוץ לצרפת.

במחוז שמפניה, ולפעמים גם באזורים אחרים שמייצרים בהם יינות נתזים בשיטה המסורתית, קיווה מתייחס גם למיץ הענבים הטוב ביותר מכבישה עדינה של הענבים. בשמפניה, הקיווה היא 2,050 הליטר הראשונים של מיץ ענבים מ-4,000 ק"ג ענבים, בעוד ש-500 הליטר הבאים ידועים בשם taille (זנב), וצפויים לתת יינות בעלי אופי גס יותר. יצרני שמפניה רבים מתגאים בכך שהם משתמשים רק בקיווה ביין שלהם.

## אוכל ושתייה אחרים
המונח יכול לחול גם על בירה, או על שוקולד, כדי להתייחס לאצווה שמעורבבת על ידי היצרנים כדי לייצר טעם מסוים. למביק (סוג בירה בבלגיה) וגוזים רבים - בירות חמצמצות בעלות מאפיינים דמויי יין - משווקים כקיווה. כאשר מתייחסים לבירה, אֵיְיל (ale) או שוקולד, למונח אין משמעות מוגדרת, אלא הוא נועד לעורר רושם של איכות גבוהה יותר - בדומה לשימוש ב"רזרב" ליין באזורים שבהם המונח אינו מוסדר בחוק.

המונח יכול לחול גם על קוניאק. לדוגמה, 3.140 cuvée, שאינו מסומן בסיווגים הסטנדרטיים של VSOP ,VS או XO - הכוונה היא לפחות שש שנים לפני הביקבוק.

## ראו גם
* יין רזרב

## לקריאה נוספת

* 
* 


## הערות שוליים

קטגוריה:מילים וביטויים בצרפתית
קטגוריה:יין
ונסה לנגיס

**ונסה לנגיס** (באנגלית: **Vanessa Lengies**; נולדה ב-21 ביולי 1985) היא שחקנית, רקדנית וזמרת קנדית. היא ידועה בתפקידה בדרמה "חלום אמריקאי" בתור רוקסן בוג'רסקי. היא הופיעה בתור האחות האחראית קלי אפסון בדרמה הרפואית "הות'ורן", והופיעה בתפקיד החוזר של שוגר מוטה בעונות השלישית, הרביעית והשישית של "Glee". ב-2021, לנגיס גילמה את אריקה ב"טרנר והוץ'".
ממוזער|לנגיס ב-2021

## ראשית חייה
לנגיס נולדה במונטריאול, קוויבק, קנדה, לאב גרמני ולאם מצרית. היא גדלה בהדסון, קוויבק, שם סיימה את לימודיה בבית הספר התיכון הדסון ב-2002.

## קריירה

### תחילת הקריירה
לנגיס החלה את הקריירה בטלוויזיה הקנדית בתוכניות כמו "Sponk!", "מי מפחד מהחושך?", "רדיו אקטיב" ו"מכניקה פופולרית לילדים". היא דיבבה את אמילי בסדרת האנימציה "ארתור". בשנת 2000 היא שיחקה בתפקד הראשי בסרט "ראץ" של שואוטיים.

בשנת 2002, היא לוהקה לתפקיד מרכזי בדרמה הקומית "חלום אמריקאי", כשגילמה את רוקסן בוג'רסקי, חברתה הטובה של מג פריור (בריטני סנואו). הסדרה התרחשה בפילדלפיה באמצע שנות ה-60, ודמותה הופכת לאחת הרקדניות בתוכנית הטלוויזיה American Bandstand בהנחיית דיק קלארק. הסדרה רצה במשך שלוש עונות, כשהפרק האחרון שודר במרץ 2005.

באוגוסט 2005, היא שיחקה יחד עם הילרי דאף והת'ר לוקליר בקומדיה "האיש המושלם". היא גם שיחקה כנטשה, בסרט האמריקני משנת 2005 "Waiting..." ושחזרה את התפקיד בסרט ההמשך ב-2009, "Still Waiting...". בשנת 2006, היא שיחקה יחד עם ג'ף ברידג'ס ומיסי פרגרים בתור מתעמלת בסרט" Stick It".

היא הופיעה בתוכנית "הלוחשת לרוחות" של CBS בפרק שכותרתו "The Vanishing" ובתוכנית "מדיום" בפרק "Apocalypse... Now?".

היא הופיעה בתור האחות קלי אפסון בדרמה הרפואית של TNT "הות'ורן" מ-2009 עד 2011. התפקיד היה משני בעונה הראשונה, אך היא הפכה למשתתפת קבועה בשתי העונות הבאות. התוכנית, שרצה במשך שלוש עונות של עשרה פרקים כל אחת, לא חודשה לעונה רביעית.

### Glee
באוגוסט 2011 לוהקה לנגיס לתפקיד החוזר של שוגר מוטה לעונה השלישית של "Glee". שוגר מגיעה ממשפחה עשירה ולוקה בתסמונת אספרגר, היא חסרת כישרון שירה. הופיעה לראשונה בבכורה של העונה השלישית ב-20 בספטמבר 2011. מאז, השירה של שוגר השתפרה מאוד, והיא החלה להופיע עם מועדון גלי הראשי, New Directions; היה לה שיר סולו ראשון בפרק העשירי של העונה. לפי לנגיס, האיבחון העצמי של שוגר בתסמונת אספרגר הוא חלק מהדמות שלה.

לאחר סיום העונה הרביעית, לנגיס הודיעה על עזיבתה את Glee, תוך ציון תסכול מכך שלא הייתה לה הזדמנות לשחק היטב מכיוון שהתקבלה לעבודה לפי פרק, למרות שהיא חזרה לשתי הופעות בעונה השישית.

## חיים אישיים
היא הכריזה על עצמה ג'נדרפלואיד וביסקסואלית בסדרה התיעודית שלה "The 'S' Word עם ונסה לנגיס" ב-2017.

ב-2013, לנגיס ביקרה בבית הספר התיכון הישן שלה כדי לראות כמה הוא השתנה, וכדי לדבר עם תלמידים על המסע שלה ואיך היא הגיעה ל-Glee.

## פילמוגרפיה
### קולנוע

### טלוויזיה

### קליפים

## פרסים ומועמדויות

## דיסקוגרפיה
### סינגלים

## קישורים חיצוניים

## הערות שוליים

קטגוריה:שחקניות קולנוע וטלוויזיה קנדיות
קטגוריה:שחקניות ילדות קנדיות
קטגוריה:שחקנים להט"בים קנדים
קטגוריה:מדבבות קנדיות
קטגוריה:זמרות קנדיות
קטגוריה:ביסקסואליות קנדיות
קטגוריה:קנדים ממוצא גרמני
קטגוריה:קנדים ממוצא מצרי
קטגוריה:קנדיות שנולדו ב-1985
מקאו (ציפור)

**מקאו** הם קבוצה של תוכים צבעוניים גדולים שבאים במקור מאזור אמריקה המרכזית ואמריקה הדרומית.

ציפורי המקאו הם גדולים יחסית, בעלי זנב ארוך ונוצות צבעוניות. לרוב יש להם את הצבעים אדום, כחול, ירוק וצהוב. הגודל של ציפורי המקאו משתנה בין המינים השונים, כאשר המין הקטן ביותר הוא מקאו אדום-כתפיים אשר אורכו הוא בסביבות 30 סנטימטרים, והמין הגדול ביותר הוא ארת ענק יקינתונית אשר אורכו הוא בסביבות 100 סנטימטרים.

בטבע ציפורי המקאו נמצאים בעיקר ביערות הגשם של אמריקה המרכזית ואמריקה הדרומית. עם זאת, כריתת היערות מהווה איום מהותי לבתי הגידול הטבעיים שלהם, ובשל כך הכמות של מינים מסוימים של ציפורי המקאו דעכה לאורך השנים. האיגוד הבין-לאומי לשימור הטבע ומשאבי הטבע מסווג מינים רבים של מקאו כנמצאים בסכנת הכחדה.

התזונה של ציפורי המקאו כוללת בעיקר אגוזים, זרעים, פירות ופירות יער.

בשל המראה המרשים שלהם והאישיות הייחודית שלהם ציפורי המקאו הפכו עם השנים לחיות מחמד פופולריות. עם זאת, הסחר בציפורי מקאו הוביל לדעיכה מהותית בכמות ציפורי המקאו שקיימים בטבע.

## מינים
ישנם 19 מינים שונים של ציפורי מקאו, כולל מינים שנכחדו ומינים בסכנת הכחדה חמורה.
ממוזער| מינים שונים של ציפורי מקאו
* ארת ענק, *Anodorhynchus*
** *Anodorhynchus glaucus* (מין שנכחד או שנמצא בסכנת הכחדה חמורה)
** ארת ענק יקינתונית, *Anodorhynchus hyacinthinus*
** ארת ענק ליר, *Anodorhynchus leari*
* *Cyanopsitta*
** מקאו ספיקס, *Cyanopsitta spixii* (כנראה שנכחד בטבע)

[שמאל|ממוזער| [ארה כחולה-צהובה (משמאל) וארה כחולת-גרון (מימין)]]
* *[[ארה]]*, *Ara*
** ארה כחולה-צהובה, *Ara ararauna*
** ארה כחולת-גרון, *Ara glaucogularis*
** ארהו צבאית, *Ara militaris*
** *Ara ambiguus*
** ארה ארגמנית, *Ara macao*
** ארה ירוקת-כנף, *Ara chloropterus*
** ארה אדומת מצח, *Ara rubrogenys*
** *Ara severa*
** † *Ara tricolor* (מין שנכחד)
** † *Ara autochtones* (מין שנכחד)
* *Orthopsittaca*
** *Orthopsittaca manilata*
* *Primolius*
** *Primolius couloni*
** *Primolius maracana*
** *Primolius auricollis*
* *Diopsittaca*
** מקאו אדום-כתפיים, *Diopsittaca nobilis*

## סכנת הכחדה
רוב ציפורי המקאו נמצאים בהווה בסכנת הכחדה בטבע וחלק מתת-המינים כבר נכחדו. ההערכה המקובלת כיום היא שמקאו ספיקס כבר נכחד בטבע. גם ה-Anodorhynchus glaucus כנראה כבר נכחד. הגורמיים העיקריים כיום שמאיימים על הקיום של ציפורי המקאו הם הקצב המהיר של כריתת היערות והלכידה הבלתי חוקית של ציפורי המקאו לצורך תעשיית הסחר בציפורים.

הסחר הבין-לאומי של כל מיני ציפורי המקאו מוסדר במסגרת אמנת וושינגטון. מינים מסוימים של ציבורי המקאו, כגון ארה ארגמנית נכללים בנספח 1 של אמנת וושינגטון ונאסר להשתמש בהם למטרות מסחריות. מינים אחרים של ציפורי מקאו, כמו מקאו אדום-כתפיים נכללים בנספח 2 של אמנת וושינגטון ומותר לסחור בהם באופן חוקי בתנאי שקיימים בקרות מסוימות, כמו קביעת מכסת ייצוא והנפקת היתרי יצוא.

## גלריה

File:Macaw.blueyellow.arp.750pix.jpg|ציפורי מקאו מהמין ארה כחולה-צהובה (*Ara ararauna*)
File:Military Macaw jbp.jpg|ציפור מקאו מהמין ארה צבאית (*Ara militaris*)
File:Scarlet Macaw.jpg|ציפורי מקאו מהמין ארה ארגמנית (*Ara macao*)
File:Golden-collared Macaw 041.jpg|ציפור מקאו מהמין *Primolius auricollis*
File:HyacinthMacaw.jpg|ציפור ארה מהמין ארת ענק יקינתונית (*Anodorhynchus hyacinthinus*)


## קישורים חיצוניים

* 

## הערות שוליים

קטגוריה:תוכיים
הפארק הלאומי מיקאה

**הפארק הלאומי מיקאה** (בצרפתית: **Parc national de Mikea**) הוא פארק לאומי השוכן בדרום-מערב מדגסקר באזור צחיח למחצה, שיש בו עושר של צמחים ובעלי חיים.

הפארק הוכרז כאתר מורשת עולמית יחד עם עוד 5 אזורים מוגנים במדגסקר בשם "היערות היבשים של אנדרפנה" ב-16 בספטמבר 2023 במהלך המושב ה-45 של ועדת המורשת העולמית בריאד בערב הסעודית.

## גאוגרפיה
הפארק שוכן בין היישובים  ל, כ-120 קילומטרים צפונית לטוליארה. הוא משתרע לאורך של 120 קילומטרים מצפון לדרום בין הנהרות  למאנומבו (Manombo) על שטח של 2,367 קילומטרים רבועים באזור צחיח למחצה. רוב שטח הפארק שטוח, מיוער בצפיפות ביער יבש, חופים עם חולות לבנים, אגמים וביצות ונחלים עונתיים. האקלים בדרך כלל חמים עד חם, שמשי ויבש. גשם יורד בפארק במשך כמה ימים בפברואר. הפארק קרוי על שם הקבוצה האתנית הקטנה של המיקאה שעדיין דבקים במסורת של ציידים-לקטים.

## צמחייה ובעלי חיים
אין נתונים מוסכמים לגבי מספר המינים של צמחים ובעלי חיים בפארק ולהלן מובאים הנתונים משני אתרי אינטרנט: כאשר אתר Ndao-I-Travel Tour Company להלן מסומן ב-#1 ואתר FAPBM מסומן להלן כ-#2.

הפארק הלאומי מיקאה כולל שטחים נרחבים של סבך שיחים דוקרני של מהסוג חלבלוב ומהמשפחה  ובתוכם שלושה מינים אנדמיים למדגסקר של באובב, בהם בולט המין ** (ראו תמונה משמאל). בסך הכל יש בפארק 310 מינים של צמחים, 28% אנדמיים, בהם שתי משפחות אנדמיות, (#1) או 114 מינים של צמחים (#2).

בשטח הפארק חיים 24 מינים של דגים, 3 מהם אנדמיים (#1), 65 מינים של זוחלים ודו-חיים (#1), או 58 זוחלים ו-6 דו-חיים (#2), 63 מינים של עופות, 58 מתוכם אנדמיים למדגסקר (#1) או 103 מינים של עופות (#2), 6 מינים של עטלפים, או 13 מינים של עטלפים (#2), 9 מינים של למורים (#1) או 8 מינים של למורים (#2). בנוסף, 8 מינים של יונקים זעירים (#1) או 9 מינים של יונקים אחרים (#2). בנוסף 3 מינים של טורפים (#2).

## קישורים חיצוניים

* Nomination Text - UNESCO site


## ביאורים

## הערות שוליים

קטגוריה:מדגסקר: גאוגרפיה
מיקאה
NCIS: סידני

**NCIS: סידני** (באנגלית: **NCIS: Sydney**) היא סדרת פעולה טלוויזיונית אוסטרלית-אמריקאית ששודרה לראשונה ברשת פרמאונט+ וברשת Network 10 באוסטרליה, החל מ-10 בנובמבר 2023. הסדרה היא ספין אוף לסדרה "NCIS" והיא הסדרה החמישית בזיכיון NCIS. זו גם הסדרה הראשונה בזיכיון שאינה מתרחשת בארצות הברית. הסדרה שודרה גם בניו זילנד ברשת TVNZ+.

בסדרה כיכבו בין השאר אוליביה סוואן וטוד לסאנס. הסדרה, התרחשה וצולמה באוסטרליה במאי 2023. למרות שהסדרה מתרחשת בסידני, משרד השטח הקרוב ביותר של NCIS באוסטרליה נמצא למעשה בעיר פרת', במרחק של 3,290 ק"מ משם.

## רקע
NCIS: סידני עוקבת אחר צוות של סוכנים מיוחדים של שירות החקירות הפליליות של הצי (NCIS) המוצבים בסידני, אוסטרליה, המסייעים לחוקרים המקומיים של המשטרה הפדרלית בחקירת פשעים פליליים בצי האמריקני והאוסטרלי.

## שחקנים ודמויות
* אוליביה סוואן – **מישל מאקי**, סוכנת בכירה ב-NCIS, המוצבת באוסטרליה
* טוד לסאנס – **ג'ים דמפסי**, קצין המשטרה הפדרלית האוסטרלית
* שון סגאר – **דשון ג'קסון**, סוכן NCIS
* טואולי נארקל – **איבי קופר**, קצין קישור במשטרה הפדרלית
* מאבורני הייזל – **בלובירד גליסון**, חוקרת זיהוי פלילי במשטרה הפדרלית
* ויליאם מקיניז – **רוי פנרוז**, פתולוג של המשטרה הפדרלית

## סקירת הסדרה

## ראו גם

* 
* 
* 
* 
* 

## קישורים חיצוניים

## הערות שוליים

קטגוריה:סדרות טלוויזיה אוסטרליות
קטגוריה:סדרות ספין-אוף אמריקאיות
קטגוריה:אולפני CBS: תוכניות וסדרות
קטגוריה:תוכניות טלוויזיה באנגלית
קטגוריה:CBS: תוכניות וסדרות
קטגוריה:סדרות פעולה אמריקאיות
קטגוריה:NCIS
Keilalphabetische Texte aus Ugarit

**Keilalphabetische Texte aus Ugarit** (בעברית: "טקסטים באלפבית יתדות מאוגרית"), או בקיצור **KTU**, הוא ספר המהווה את המקור הסטנדרטי כיום לטקסטים באלפבית אוגריתי (כל כתבי אוגרית ובהם שירה אוגריתית) ולהתייחסות אליהם.

לספר שלוש מהדורות. מקובל למספר ולצטט את הטקסטים לפי המהדורה השנייה, הידועה בקיצור **KTU<sup>2</sup>**, ולעיתים לפי המהדורה השלישית, הידועה בקיצור **KTU<sup>3</sup>**. המהדורה השנייה "תורגמה" לאנגלית בשם **The Cuneiform Alphabetic Texts from Ugarit, Ras Ibn Hani and Other Places**, ותרגום זה ידוע גם בקיצור **CAT**.

הספר מחולק לפרקים המבססים את שיטת הציטוט, כך במהדורה השנייה: פרק 1 – "טקסטים ספרותיים ודתיים", פרק 2 – "מכתבים", פרק 3 – "טקסטים משפטיים", פרק 4 – "טקסטים כלכליים", פרק 5 – "תרגילי כתיבה", פרק 6 – "כתובות (על חותמים, תוויות, שנהב וכדומה)", פרק 7 – "לא מסווגים", פרק 8 – "לוחות לא קריאים ושברים ללא כתב", פרק 9 – "טקסטים שלא פורסמו", פרק 10 – "נספח א': טקסט אוגריתי בכתב הברתי". ציטוט טקסט נעשה לפי מספורו בתוך הפרק בו פורסם: כך, הטקסט הדתי הראשון שפורסם בפרק הראשון מסומן , הטקסט השנים עשר שפורסם באותו פרק מסומן , המכתב העשרים ואחד שפורסם בפרק המכתבים מסומן  וכדומה. בלוחות הכוללים מספר טורים, הטור מסומן בספרות רומיות לאחר מספר הטקסט (כך למשל הטור השני בטקסט החמישי שבפרק הראשון מסומן ).
__ללא_תוכן__
## ראו גם
* כתבי אוגרית
* Kanaanäische und Aramäische Inschriften
* Corpus Inscriptionum Semiticarum

## לקריאה נוספת

* 


## קישורים חיצוניים
* 

## הערות שוליים

קטגוריה:ספרים גרמניים
קטגוריה:ספרי ארכאולוגיה
קטגוריה:אוגרית
קטגוריה:שפות שמיות צפון-מערביות
נחל נחום

**נחל נחום** הוא נחל אכזב בעמק חרוד שבגליל התחתון. אורכו כ־4.85 קילומטרים.

## תוואי הנחל
מוצא הנחל ממוקם בגובה של כ־40 מטרים מעל פני הים, כ־1.15 קילומטרים מערבית לפארק תעשייה צבאים, צפונית לבית שאן. כיוון זרימת הנחל הוא דרום־מערב. לאחר שהנחל עובר ממערב לקיבוץ שדה נחום, הוא חולף מתחת לכביש 71, ולאחר מכן גם מתחת למסילת העמק. כ־200 מטרים מערבית לגשר קנטר, בגובה של כ־120 מטרים מתחת לאפס, נשפך נחל נחום לנחל חרוד.

נחום
קטגוריה:עמק חרוד
ירון שניידר

**ירון שניידר** (נולד ב-16 באוגוסט 1979) הוא כתב לענייני ערבים בערוץ 12, בעל תואר דוקטור ביחסים בינלאומיים מהאוניברסיטה העברית. נמנה עם צוות החוקרים של המכון למחקרי ביטחון לאומי (INSS).

## ביוגרפיה
שניידר גדל בירושלים ולמד ב'תיכון המסורתי' ע"ש ז'ול בראונשוויג בשכונת תלפיות. הוא בעל תואר בוגר ביחסים בין-לאומיים ובשפה ובספרות ערבית ותואר מוסמך ביחסים בין-לאומיים, שניהם מהאוניברסיטה העברית בירושלים. שם גם כתב את עבודת הדוקטורט שלו בהנחיית פרופ׳ אריה קצוביץ, שכותרתה: "המשולש של כוחות שמירת שלום, מדינות ושחקנים לא מדינתיים כמסגרת לממשל ביטחוני באזורי גבול".

### קריירה עיתונאית
בשנת 2003, בעודו לומד באוניברסיטה, החל לעבוד כקשב בדסק לענייני ערבים בחברת החדשות של ערוץ 2, לצד אהוד יערי.

בשנת 2006, הצטרף לערוץ הכנסת במתכונתו החדשה, בעקבות זכיית חברת החדשות במכרז, והחל לשדר שם כתבות ולהגיש פינות בענייני העולם הערבי והמזרח התיכון. בהמשך מונה לכתב הדסק לענייני ערבים בערוץ 2, לימים ערוץ 12.

בין השנים 2015–2018 שימש גם כמגיש אורח בתוכנית "רצועת הביטחון" של גלי צה"ל בענייני המזרח התיכון והעולם הערבי.

במהלך השנים סיקר את מבצע עמוד ענן, מבצע צוק איתן, מבצע חומת מגן, מלחמת חרבות ברזל, וכן את האירועים החדשותיים בעולם הערבי ובאיראן.

### עבודתו במכון למחקרי ביטחון לאומי
בשנת 2017, בעת לימודיו לתואר השלישי, התקבל שניידר לתוכנית מלגות המחקר לסטודנטים מצטיינים על שם ניובאואר. תוכנית זו מעניקה לסטודנטים לתואר שלישי הזדמנות להשתלב בעבודת המחקר של המכון, תוך כדי השלמת הדוקטורט. במסגרת זו הצטרף שניידר לתוכנית המחקר בענייני ישראל והפלסטינים. מאז קבלת הדוקטורט בשנת 2020 הוא עוסק במחקר במסגרת המכון וכן מעביר הרצאות וקורסים ביחסים בינלאומיים ובנושא המזרח התיכון.

בשנת 2018 היה שותף לצוות ההקמה של תוכנית הפודקאסט השבועית של המכון והוא מגיש אותה מאז השקתה. התוכנית נקראת 'פודקאסטרטגי' ותכליתה לאפשר לקהל הרחב "להאזין לשיחה מקצועית ומעמיקה עם חוקרי המכון על רבדים שונים של המתרחש בתחום הביטחון הלאומי – בישראל, במזרח התיכון ובכפר הגלובלי".

#### תחומי מחקריו
*יחסי ישראל-פלסטינים והסכסוך הישראלי-פלסטיני
*הפוליטיקה של המזרח התיכון בעקבות "האביב הערבי"
*אזורי הגבול של מדינת ישראל במבט השוואתי
*סידורי ביטחון ושחקנים לא מדינתיים ביחסים הבינלאומיים

## חיים אישיים
שניידר נשוי ואב לשניים. מתגורר ברחובות.

## קישורים חיצוניים

*המזרח התיכון המוחלש: תוצאות הביניים של 'האביב הערבי' כתבה של ירון שניידר במגזין ליברל, 5 במרץ 2017
*"הביטחון החדש" — מגמות בחקר היבטי הביטחון ביחסים בינלאומיים בעידן שאחרי המלחמה הקרה', פרק שכתב ירון שניידר בספר דיגיטלי שכותרתו "ביטחון לאומי במציאות 'נזילה'", בעריכת כרמית פדן, ורה מיכלין שפיר, בהוצאת המכון למחקרי ביטחון לאומי, מרץ 2019.

## הערות שוליים

קטגוריה:אנשי טלוויזיה ישראלים
קטגוריה:בוגרי האוניברסיטה העברית בירושלים
קטגוריה:עיתונאים חוקרים ישראלים
קטגוריה:ירושלים: אישים
קטגוריה:רחובות: אישים
קטגוריה:פרשנים לענייני ערבים
קטגוריה:סגל חברת החדשות
קטגוריה:ישראלים שנולדו ב-1979